Kuršėnų pėsčiųjų tiltas

Kuršėnų pėsčiųjų tiltas – naujai pastatytas pėsčiųjų tiltas Kuršėnuose, nutiestas per Ventos upę, jungiantis miesto centrinės dalies bei rekonstruoto Kuršėnų dvaro ir senojo parko teritorijas. 262 m ilgio tiltas atidarytas 2020 m., buvo vienu ilgiausių tokio tipo statinių Lietuvoje.Išmanusis pėsčiųjų tiltas Kuršėnuose „Lietuvos keliai“ 2021/1, 57-59 p.Pėsčiųjų tiltas per Ventos upę siauliurajonas.ltKuršėnuose atidarytas vienas ilgiausių Lietuvos pėsčiųjų tiltų: kartu įžiebė ir eglutę delfi.ltKuršėnuose: tiltas tarp kultūros ir gamtos geografija.lt

 Inžinerinis–rekreacinis objektas 

Kuršėnų tiltas yra ne tik inžinerinis statinys, bet ir rekreacinis objektas, dar vienas traukos centras mieste.Naujas traukos centras Kuršėnuose: tiltas tarp gamtos ir kultūros tec.ltIšmanusis pėsčiųjų tiltas Kuršėnuose atamis.lt Judėjimą tiltu paįvairina besikeičiantys vaizdai. Vykstant nuo dvaro pusės, matomas Šv. Jono Krikštytojo bažnyčios bokštas. Tilto prieigose driekiasi vaizdingas upės slėnis ir jos senvagė, sukurtos atviros ir medžių lajomis ribotos erdvės. Miesto centro pusėje tiltas išplatėja, jame suformuota aikštelė sustojimui, apsižvalgymui. Įrengtos apžvalgos aikštelės su interaktyviomis salelėmis.Nuo šiol Kuršėnus garsina ir išmanusis pėsčiųjų tiltas esinvesticijos.lt „Žaliosios“ energijos stotelėje, pasitelkiant saulės energiją, sudaryta galimybė pasinaudoti belaidžiu internetu, pakrauti mobilųjį telefoną, paklausyti muzikos ar pripūsti dviračio padangą. Yra ir SOS pagalbos mygtukas. Architektai, sekdami naujosiomis tradicijomis, čia sumontavo erdvinę skulptūrą įsimylėjėlių spynelėms kabinti. Šviečiančioje galerijoje tilto posūkio aikštelėje galima grožėtis besikeičiančiais dailės kūriniais.Kuršėnų pėsčiųjų tilto šviečiančioje galerijoje – nauja paroda etaplius.lt Kitoje aikštelėje įrengta vieta žvejybai su poilsiui skirtais suoliukais. 

Ant tilto sumontuota išmanioji apšvietimo sistema: intensyviau apšviečiama judančių objektų trajektorija, o vietos, kur nėra judėjimo – veikia budėjimo režimu. Per šventes pagal poreikį tiltą apšviečia pasirinkta spalva ar spalvų kombinacija. Aplinkui tiltą sutvarkytas ir poilsiui bei rekreacijai pritaikytas upės slėnis ir prieigos. Ši teritorija ilgą laiką buvo apleista, o pastačius tiltą įrengti pėsčiųjų takai, žaidimų aikštelė, lauko treniruokliai, prieplauka, maudykla, lauko terasa. Teritorija tapo pritaikyta neįgaliesiems, šeimoms su vaikais.

 Architektūra 

Tiltui išskirtinumą suteikia statinio silueto kreivės, brėžiamos tiek plane, tiek vertikalėje, sukuriančios „bangavimą“, interpretuojant upės tėkmę. Tilto architektūroje pabrėžiama ažūrinė metalo konstrukcijų kompozicija „skeletonas“, darniai įsiliejantis į gamtinę aplinką. Netipinių formų ir plastikos statinio apdailai panaudotas rūdintas plienas „Corten“. Karkaso spalvos ir kryptys vertikalios, tarsi atkartojančios medžių kamienus. Tiltas sudarytas iš dviejų atskirų nekarpytų sijinių perdangų, kurios ties viduriu sujungtos aikštele. Tilto galuose perdanga nuo atramų atskirta temperatūrinėmis – deformacinėmis siūlėmis. Tilto dangoje ant plieninių ilginių paklotos kompozitinės medienos–plastiko mišinio lentos. Tilto atramos – monolitinės gelžbetoninės, pamatai – poliniai. Visos tilto laikančiosios plieninės konstrukcijos nudažytos juoda spalva.

 Konstrukcijų montavimas 

Objekte pirmiausia buvo kalami poliai, gamykloje gaminamos metalinės tilto konstrukcijos. Per keturis mėnesius specialistai suvirino konstrukcijas, kurių vienas segmentas svėrė apie 60 t. Stambiagabaričiu transportu iš Kretingos metalinės tilto dalys buvo atgabentos į Kuršėnus. Toliau sekė sudėtingas jų montavimas.Kuršėnuose kyla tiltas per Ventą manokrastas.lt Kadangi šiame objekte montuojant tiltą nebuvo galima pasinaudoti kėlimo kranu, buvo pasirinktas kitas būdas – konstrukcijų užstūmimas specialiai įrengtu keliu. Lietuvoje tokiu būdu pastatyti dar du tiltai, bet užsienio tiltuose tai gana dažnai taikomas statybos būdas. Jo pasirinkimą Kuršėnuose lėmė tilto geografinė  padėtis, kai iš vienos tilto pusės neįmanoma privažiuoti stambiagabaričiam kranui.Kuršėnai kviečia grožėtis vienu ilgiausių pėsčiųjų tiltų Lietuvoje structum.lt Maždaug po 60 t sveriančių metalinių konstrukcijų užkėlimui ant tilto pagrindo pasitelktas specialus UAB „Mažeikių strėlė“ kranas, kurio keliamoji galia – 450 t. Juo buvo keliamos ir montuojamos konstrukcijos. Atliktas preciziškumo reikalaujantis darbas: 60-ties tonų segmentai tarsi bėgiais buvo nustumti į projektinę padėtį. Prie tilto montavimo dirbo apie 30 UAB „Tilta“ darbuotojų – inžinierių ir statybininkų.Montuojamos tilto per Ventą Kuršėnuose pagrindinės konstrukcijos skrastas.lt

 Šaltiniai 

 Nuorodos 

 Kuršėnų pėsčiųjų tiltas per Ventos upę welovelithuania.com


Kategorija:Kuršėnai
Kategorija:Lietuvos pėsčiųjų tiltai
Kategorija:Lietuvos sijiniai tiltai
Kategorija:Tiltai per Ventą
Kategorija:Šiaulių rajono tiltai